Diari Oficial de la Generalitat Valenciana


Sumari del DOGV 4608, del 15-10-2003 (2003/10664)

Informació publica de l'alternativa tècnica per al desenvolupament del sector PP-9, Plans, del Pla General d'Ordenació Urbana de la Vila Joiosa.
------------------------------------------------------------------------------------------------------------------------------------------------

### Dades del document

Número de DOGV
:   4608

Data del DOGV
:   15-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/10726


Organisme emissor
:   Ajuntament de la Vila Joiosa

Tipus de document
:   Anunci

Informació publica de l'alternativa tècnica per al desenvolupament del sector PP-9, Plans, del Pla General d'Ordenació Urbana de la Vila Joiosa. [2003/Q10746]
  
Mitjançant este edicte, es fa públic que l'alcalde, en data 18 de setembre del 2003, amb el número 3.944, ha dictat la següent resolució que, literalment, diu:
  
«Vista la instància presentada per José-Jorge Major Tonda, en representació de l'Agrupació d'Interés Urbanístic del PP-9, Partida Plans, presentada amb el número de registre d'entrada 5.401, per mitjà de la qual s'adjunta una alternativa tècnica per al desenrotllament del sector PP-9, Plans, del Pla General d'Ordenació Urbana d'este terme municipal.
  
Atés el que establixen els articles 45 i 46 de la Llei Reguladora de l'Activitat Urbanística, així com aquells de general aplicació.
  
Atés el Decret de l'Alcaldia número 2.992, pel qual es conferix a Amadeo Sánchez Martínez les competències de l'Alcaldia relatives a les matèries d'urbanisme i nucli històric, resolc:
  
1. Sotmetre a informació pública l'alternativa tècnica per al desenrotllament urbanístic del sector de planejament PP-9, Plans, del Pla General d'Ordenació Urbana del terme municipal de la Vila Joiosa, presentada per José-Jorge Major Tonda, en representació de l'Agrupació d'Interés Urbanístic del PP-9, Partida Plans».
  
2. Remeteu un avís previ a la publicació de l'anunci d'informació pública, amb el mateix contingut de l'edicte, als que consten al Cadastre com a titulars de drets afectats per l'actuació proposada.
  
3. El tràmit d'informació pública serà de 20 dies hàbils que es computaran a partir de la publicació del corresponent anunci per mitjà d'un edicte en un diari d'informació general editat a la Comunitat Valenciana i ?posteriorment o simultània- en el Diari Oficial de la Generalitat Valenciana. S'hi podran presentar alternatives tècniques i al·legacions durant el període esmentat. Les proposicions juridicoeconòmiques es presentaran durant els cinc dies següents al venciment del termini anterior. Estos terminis es prorrogaran per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà als qui, per desconéixer-la, presenten pliques prematurament.
  
4. Les alternatives tècniques es presentaran a la vista, amb la documentació expressada en els apartats a) i b) de l'article 32 de la Llei Reguladora de l'Activitat Urbanística, acompanyada, si és procedent, de projectes complementaris. Les proposicions juridicoeconòmiques s'han de presentar en plica tancada amb la documentació dels seus apartats c) i d), del mateix article.
  
5. L'acte d'obertura de pliques se farà en la següent data hàbil a la conclusió del termini per a presentar-les, a les oficines de la Secretaria d'este ajuntament al carrer Major, número 14.
  
6. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant este període, podran associar-se unint les seues proposicions».
  
Contra la present resolució, no s'hi pot interposar cap recurs administratiu ni jurisdiccional, ja que constituïx un acte de tràmit que no decidix directament ni indirectament el fons de l'assumpte, no determina la impossibilitat de continuar el procediment i no produïxen indefensió o perjuí irreparable a drets i interessos legítims.
  
Cosa que faig pública a fi de donar compliment al requisit establit en l'article 46.3 de la Llei Reguladora de l'Activitat Urbanística.